
Az AP-34B robotpilóta diagnosztikai hibabehatárolásának és költségkímélő üzemeltetésének módszere.

A repülésbiztonság minden államnak igen fontos, hiszen egy légi katasztrófa nem csak anyagi kárt okoz, hanem rombolja a közszellemet is. Ezért a repülésben érintett szervezetek, minél inkább törekednek a balesetek minimalizálására.
Mint az kutatásokból kiderült, az effajta balesetek 50-58 %-át emberi hiba okozza, ami adódhat a pilóta vagy a földi személyzet figyelmetlenségéből vagy az általuk alkalmazott ellenőrzési módszerek hiányosságából.
Ezen okokból egy eddig kevésbé alkalmazott diagnosztikai hibabehatárolási módszert mutatok be a Mi-8 helikopter AP-34B robotpilóta rendszerén. Az eljárás lényege, hogy a mátrixaritmetika segítségével egy olyan diagnosztikai mátrixot alakítunk ki, amely alapján a vizsgált rendszer hibája egy blokk mélységig kikövetkeztethető, így a műszaki állománynak sem időt sem pénzt nem kell fecsérelnie a megfelelően működő blokkok ellenőrzésére és esetleges cseréjére. Továbbá, mivel a folyamat computerizálható a figyelmetlenségből származó hibák is kiküszöbölhetőek.



